CELEX: 32021D0879
Language: lv
Date: 2021-05-27 00:00:00
Title: Padomes Īstenošanas lēmums (ES) 2021/879 (2021. gada 27. maijs) par Eiropas Apdrošināšanas un aroda pensiju iestādes (EAAPI) priekšsēdētāja iecelšanu

1.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 192/14
               
            
         PADOMES ĪSTENOŠANAS LĒMUMS (ES) 2021/879
         (2021. gada 27. maijs)
         par Eiropas Apdrošināšanas un aroda pensiju iestādes (EAAPI) priekšsēdētāja iecelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1094/2010 (2010. gada 24. novembris), ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (1), un jo īpaši tās 48. panta 2. punktu,
         tā kā:
         
                     (1)
                  
                  
                     Padome 2021. gada 25. martā saņēma prioritārā kārtībā izklāstītu sarakstu ar trim kandidātiem, kurus EAAPI Uzraudzības padome atlasījusi EAAPI priekšsēdētāja amatam.
                  
               
                     (2)
                  
                  
                     Padomes prezidentvalsts dalībvalstu vārdā 2021. gada 15. aprīlī intervēja minētos trīs kandidātus.
                  
               
                     (3)
                  
                  
                     Padomes prezidentvalsts 2021. gada 21. aprīlī uzsāka neformālu un indikatīvu apspriešanos par Petra HIELKEMA kundzi – kandidāti, kuru EAAPI Uzraudzības padome bija ierindojusi pirmajā vietā.
                  
               
                     (4)
                  
                  
                     Saskaņā ar 48. panta 2. punktu Regulā (ES) Nr. 1094/2010, kas tika grozīta ar Eiropas Parlamenta un Padomes Regulu (ES) 2019/2175 (2), Padomei pēc Eiropas Parlamenta apstiprinājuma jāpieņem lēmums par priekšsēdētāja iecelšanu.
                  
               
                     (5)
                  
                  
                     Padome 2021. gada 5. maijā nosūtīja vēstuli Eiropas Parlamentam, kurā informēja, ka gadījumā, ja Eiropas Parlaments apstiprinās Petra HIELKEMA kundzi EAAPI priekšsēdētājas amatā, Padome pieņems lēmumu iecelt viņu par EAAPI priekšsēdētāju.
                  
               
                     (6)
                  
                  
                     Eiropas Parlaments 2021. gada 18. maijā apstiprināja Petra HIELKEMA kundzi EAAPI priekšsēdētājas amatā,
                  
               IR PIEŅĒMUSI ŠO LĒMUMU.
         
            1. pants
            Ar šo Petra HIELKEMA kundze tiek iecelta par Eiropas Apdrošināšanas un aroda pensiju iestādes (EAAPI) priekšsēdētāju uz piecu gadu laikposmu no 2021. gada 1. septembra.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 27. maijā
            
               
                  Padomes vārdā –
               
               
                  priekšsēdētājs
               
               P. SIZA VIEIRA
            
         
         
            (1)  OV L 331, 15.12.2010., 48. lpp.
         
         
            (2)  Eiropas Parlamenta un Padomes Regula (ES) 2019/2175 (2019. gada 18. decembris), ar kuru groza Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), Regulu (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), Regulu (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), Regulu (ES) Nr. 600/2014 par finanšu instrumentu tirgiem, Regulu (ES) 2016/1011 par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un Regulu (ES) 2015/847 par līdzekļu pārvedumiem pievienoto informāciju (OV L 334, 27.12.2019., 1. lpp.).